**AIŠKINAMASIS RAŠTAS (N)**

**PRIE SAVIVALDYBĖS TARYBOS SPRENDIMO „DĖL SAVIVALDYBĖS BŪSTŲ PARDAVIMO“ PROJEKTO**

**1. Sprendimo projekto esmė tikslai ir uždaviniai.**

Šiuo sprendimu siekiama įgyvendinti savivaldybės būstų nuomininkų prašymus dėl leidimo įsigyti nuomojamus savivaldybei nuosavybės teise priklausančius būstus atlikti pardavimo procedūras.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės administracijai pateikti savivaldybės būstų nuomininkų A. P., A. V., A. R. ir V. D. prašymai pirkti nuomojamas, savivaldybei nuosavybės teise priklausančius būstus.

Savivaldybės būsto dalies nuomininkas A. P. prašo ir sutinka rinkos verte pirkti Klaipėdos miesto savivaldybei nuosavybės teise priklausantį palaisvintą greta esantį 11,18 kv. m ploto kambarį su bendro naudojimo patalpomis (plotas 22,16 kv. m.) bendrabutyje *(duomenys neskelbtini)*, Klaipėda. Klaipėdos miesto savivaldybės administracijos direktoriaus 2016 m. rugpjūčio 2 d. įsakymu Nr. AD1-2364, nurodytas būstas išnuomotos terminuotam laikotarpiui (būsto pirkimo procedūrų vykdymui). Turto vertintojai UAB „RESTO Group“, vadovaudamiesi Turto ir verslo vertinimo metodika, patvirtinta vadovaujantis LR Turto ir verslo vertinimo pagrindų įstatymu, nustatė būsto *(duomenys neskelbtini)*, Klaipėda, rinkos vertę – 5378,00 Eur (iš jų 78,00 Eur už būsto vertės nustatymą), kuri atitinka būsto pardavimo kainą.

Savivaldybės būsto dalies nuomininkas A. V. prašo ir sutinka rinkos verte pirkti Klaipėdos miesto savivaldybei nuosavybės teise priklausančias 30/100 būsto *(duomenys neskelbtini)*, Klaipėda, dalis (plotas 28,58 kv. m.), bendras plotas 95,26 kv. m. 30/100 būsto dalys yra iš dalies parduodamame bute su bendra virtuve. 21/50 būsto dalis nuosavybės teise priklauso A. V. 28/100 būsto dalys nuosavybės teise priklauso kitam privačiam asmeniui. Klaipėdos miesto savivaldybės administracijos direktoriaus 2016 m. rugsėjo 27 d. įsakymu Nr. AD1-2942, nurodyta būsto dalis išnuomota terminuotam laikotarpiui (būsto pirkimo procedūrų vykdymui). Turto vertintojai UAB „RESTO Group“ nustatė 30/100 būsto dalių *(duomenys neskelbtini)*, Klaipėda, rinkos vertę – 12178 Eur (iš jų 78,00 Eur už būsto vertės nustatymą), kuri atitinka būsto pardavimo kainą.

Savivaldybės būsto dalies nuomininkė A. R. prašo ir sutinka rinkos verte pirkti Klaipėdos miesto savivaldybei nuosavybės teise priklausančias 33/100 būsto *(duomenys neskelbtini)*, Klaipėda, dalis (plotas 16,91 kv. m.), bendras plotas 51,23 kv. m. 33/100 būsto dalys yra iš dalies parduodamame bute su bendra virtuve. 67/100 būsto dalys nuosavybės teise priklauso A. R. Klaipėdos miesto savivaldybės administracijos direktoriaus 2016 m. rugsėjo 7 d. įsakymu Nr. AD1-2701, 33/100 būsto dalys A. R. išnuomotos terminuotam laikotarpiui (būsto pirkimo procedūrų vykdymui). Turto vertintojai UAB „RESTO Group“ nustatė 33/100 būsto dalių *(duomenys neskelbtini)*, Klaipėda, rinkos vertę – 8778,00 Eur (iš jų 78,00 Eur už būsto vertės nustatymą), kuri atitinka būsto pardavimo kainą.

Savivaldybės būsto nuomininkė V. D. prašo ir sutinka rinkos verte pirkti Klaipėdos miesto savivaldybei nuosavybės teise priklausančias 47/100 būsto *(duomenys neskelbtini)*, Klaipėda, dalis (plotas 41,79 kv. m.), bendras plotas 88,92 kv. m. 47/100 būsto dalys yra iš dalies parduodamame bute su bendra virtuve. 53/100 būsto dalys nuosavybės teise priklauso V. D. Turto vertintojai UAB „RESTO Group“ nustatė 47/100 būsto dalių *(duomenys neskelbtini)*, Klaipėda, rinkos vertę – 25178,00 Eur (iš jų 78,00 Eur už būsto vertės nustatymą), kuri atitinka būsto pardavimo kainą.

Pirkėjai už perkamus būstus atsiskaitys, sumokant nustatytą kainą po sprendimo priėmimo arba per 3 mėn. po pirkimo-pardavimo sutarties pasirašymo.

Vadovaujantis Lietuvos Respublikos paramos būstui įsigyti ar išsinuomoti įstatymo 24 straipsnio 2 dalies 1 punktu, 26 straipsnio 1 dalimi ir Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašu, patvirtintu Klaipėdos miesto savivaldybės tarybos 2016 m. gruodžio 22 d. sprendimu Nr. T2-304 „Dėl Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo patvirtinimo“, ir Klaipėdos miesto savivaldybės administracijos direktoriaus 2017 m. liepos 4 d. įsakymu

2

Nr. AD2-628 „Dėl parduodamų savivaldybės būstų įkainojimo aktų patvirtinimo“, patvirtinti būstų įkainojimo aktai ir parengtas šis sprendimo projektas.

**3. Kokių rezultatų laukiama.**

Savivaldybės nuomininkai įsigyja turtą nuosavybės teise.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos skaičiavimai, reikalingi pagrindimai ir paaiškinimai.**

Parengtas Klaipėdos miesto savivaldybės administracijos direktoriaus 2017 m. liepos 4 d. įsakymas Nr. AD2- 628 „Dėl parduodamų savivaldybės būstų įkainojimo aktų patvirtinimo“.

**6. Lėšų poreikis sprendimo įgyvendinimui.**

Sprendimo įgyvendinimui už patalpų vertinimą turto vertintojams UAB „RESTO Group“ apmokėta – 312,00 Eur.

**7. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – lėšos, gautos už parduodamą turtą – 51512,00 Eur pervedamos į savivaldybės biudžetą ir naudojamos socialinio būsto fondo plėtrai, atskaičius su savivaldybės būsto vertės nustatymu susijusias išlaidas – 312,00 Eur.

Turto skyriaus vedėjas Edvardas Simokaitis